35. ΑΝΑΓΚ. ΝΟΜΟΣ υπ’ αριθ. 374 της 4/7 Ιουν. 1945 Περί τροποποιήσεως διατάξεών τινων της Αγροτικής Νομοθεσίας. Άρθρον μόνον.-Δια την χορήγησιν γεωργικού κλήρου, και μόνον εφ’ όσον πρόκειται περί αγροκτήματος κειμένου εις τα περιοχάς, περί ων το άρθρ. 4 του Α.Ν. 1366/1938 «περί απαγορεύσεως των δικαιοπραξιών εις παραμεθορίους, παρακτίους περιοχάς κλπ.», απαιτείται η προσαγωγή πιστοποιητικού της εν τη έδρα του Νομού εδρευούσης στρατιωτικής μονάδος περί του, ότι ο αιτών την χορήγησιν κλήρου δεν είναι επικίνδυνος δια την στρατιωτικήν ή την εξωτερικήν ασφάλειαν της χώρας. Η ισχύς του παρόντος άρχεται από της δημοσιεύσεώς του εν τη Εφημερίδι της Κυβερνήσεως. 